Diari Oficial de la Generalitat Valenciana


Sumari del DOGV 6222, del 09-03-2010 (2010/2551)

RESOLUCIÓ d'1 de març de 2010, de la Direcció General de Seguretat i Protecció Ciutadana, per la qual es publica la programació, per a l'any 2010, de cursos bàsics de l'Institut Valencià de Seguretat Pública (IVASP) destinats al personal pertanyent als cossos de Protecció Civil i Bombers Voluntaris, inclosos en l'àmbit d'aplicació de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, i del Decret 6/2009, de 9 de gener, del Consell, pel qual s'estableixen les condicions i els requisits per a l'acreditació dels bombers voluntaris i bombers d'empresa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/2551


Data del document
:   01-03-2010

Organisme emissor
:   Conselleria de Governació

Tipus de document
:   Resolució

Descriptors 

:   * Institut Valencià de Seguretat Pública i Emergències
    * administració regional
    * protecció civil
    * administració local
    * personal de serveis
    * formació en el lloc de treball

RESOLUCIÓ d'1 de març de 2010, de la Direcció General de Seguretat i Protecció Ciutadana, per la qual es publica la programació, per a l'any 2010, de cursos bàsics de l'Institut Valencià de Seguretat Pública (IVASP) destinats al personal pertanyent als cossos de Protecció Civil i Bombers Voluntaris, inclosos en l'àmbit d'aplicació de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, i del Decret 6/2009, de 9 de gener, del Consell, pel qual s'estableixen les condicions i els requisits per a l'acreditació dels bombers voluntaris i bombers d'empresa. [2010/2551]
El Decret 7/2007, de 19 de gener, del Consell, pel qual aprova el Reglament Autonòmic dels Servicis de Voluntariat de Protecció Civil i Estatut del Voluntariat de Protecció Civil, estableix en els articles 20 i 25 apartat d), que els voluntaris de Protecció Civil, per a aconseguir la condició de voluntari, hauran de superar un curs de formació bàsica.
D'altra banda, el Decret del Consell, 6/2009, de 9 de gener, pel qual estableix les condicions i requisits per a l'acreditació dels bombers voluntaris i bombers d'empresa, estableix que la Generalitat garantirà la seua preparació i formació a través de l'Escola de Protecció Civil de la Comunitat Valenciana. En aquest sentit, afig en l'article 5 de l'esmentat decret, que per a obtenir l'acreditació de bomber voluntari, l'alumne haurà de superar el corresponent curs, de duració mínima i continguts, regulats en l'esmentat Decret.
Per tot això, i en exercici de les facultats que en matèria de formació del personal inclòs en l'àmbit d'aplicació de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, i del Decret 6/2009, de 9 de gener, del Consell, pel qual s'estableix les condicions i requisits per a l'acreditació dels bombers voluntaris i bombers d'empresa, atribuïdes a la Direcció General de Seguretat i Protecció Ciutadana de la Secretaria Autonòmica de Governació en l'article 10 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, i en el article 4 de l'Orde de 31 de juliol de 2007 de la Conselleria de Governació, per la qual es desenrotlla el Reglament Orgànic i Funcional de l'esmentada Conselleria, resolc:
Primer. Estructura
1. El Pla Anual de formació bàsica del personal encarregat de funcions relacionades amb la gestió d'emergències en la Comunitat Valenciana, durant l'any 2010, estarà format pels cursos bàsics obligatoris que s'especifiquen en l'Annex I.
2. Les edicions del curs que es convoquen podran ser modificades o suprimides, quan hi concórreguen causes de força major, oportunitat o racionalització del Pla Anual de formació.
3. Per la Direcció General de Seguretat i Protecció Ciutadana podran organitzar-se altres cursos o activitats de formació, així com jornades, tant de caràcter genèric com específic, per si o en col·laboració amb altres Administracions o entitats, donant-se'n la corresponent publicitat de la convocatòria.
Segon. Objectiu
L'objectiu dels cursos que es convoquen és dotar l'alumnat participant dels coneixements i les eines per a exercir adequadament la seua funció de voluntari de Protecció Civil, en un cas i de bomber voluntari, en l'altre.
Tercer. Assistents
a) En el curs bàsic de Protecció Civil, podran participar els aspirants a voluntaris integrats en les distintes Agrupacions Locals de Protecció Civil, a què es refereix l'article 19 de l'esmentat Decret 7/2007, de 19 de gener, del Consell, pel qual aprova el Reglament Autonòmic dels Servicis de Voluntariat de Protecció Civil i Estatut del Voluntariat de Protecció Civil.
b) En el curs de formació i ensinistrament per als bombers voluntaris podran participar els aspirants que prèviament hagen estat seleccionats pel seu corresponent Consorci i siguen remesos a participar en el curs bàsic per a bombers voluntaris a què es refereix la present resolució.
Quart. Exempcions
Estaran exempts de realitzar el curs bàsic de Protecció Civil, tots els voluntaris que tinguen acreditada una antiguitat superior a un any en l'Agrupació Local corresponent a partir de la publicació del Decret 7/2007, de 19 de gener, del Consell, pel qual s'aprova el Reglament Autonòmic dels Servicis de Voluntariat de Protecció Civil i Estatut del Voluntariat de Protecció civil.
Cinquè. Sol·licituds
1. Per a participar en el curs bàsic per a voluntaris de Protecció Civil, les propostes d'inscripció als cursos es formalitzaran per part de les Agrupacions Municipals de Protecció Civil, d'acord amb el model establit en l'Annex II d'aquesta resolució, en qualsevol de les formes previstes en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
2. Per a participar en el curs bàsic per a bombers voluntaris a què es refereix el Decret 6/2009, de 9 de gener, del Consell, pel qual s'estableix les condicions i requisits per a l'acreditació dels bombers voluntaris i bombers d'empresa, seran els consorcis els que realitzen la corresponent sol·licitud una vegada finalitzats els seus respectius processos de selecció, d'acord amb el model establit en l'Annex III d'aquesta resolució, en qualsevol de les formes previstes en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
3. En la sol·licitud dels cursos serà obligatori omplir, els camps de direcció del correu electrònic de l'entitat sol·licitant i el telèfon de la persona de contacte.
4. El termini de presentació d'instàncies per al curs bàsic de Protecció Civil és únic i improrrogable i serà de 20 dies naturals, comptats a partir de l'endemà de la data de publicació de la programació dels cursos en el Diari Oficial de la Comunitat Valenciana. Respecte al curs per a bombers voluntaris caldrà ajustar-se a la proposta realitzada des dels Consorcis de Bombers de la Comunitat Valenciana i segons la data prevista en l'Annex I de la present resolució.
Sisè. Selecció
a) La selecció dels aspirants al curs bàsic de Protecció Civil serà realitzada per l'IVASP, a la vista de les instàncies presentades per les distintes Agrupacions, que hauran d'estar firmades pel cap de l'Agrupació o el president de l'Associació.
b) La selecció dels aspirants al curs de bombers voluntaris serà realitzada pel Consorci corresponent. Finalitzat el procés de selecció es comunicarà a l'IVASP el llistat de candidats al curs.
Setè. Admissió als cursos
1. Una vegada seleccionats, l'IVASP notificarà a les Agrupacions Municipals de Protecció Civil, mitjançant correu electrònic, la relació d'admesos, indicant el lloc i hora de començament del curs.
Únicament podran assistir al curs aquells alumnes que figuren seleccionats per l'IVASP, que estiguen inclosos en el llistat corresponent.
2. Els qui, havent sigut seleccionats per a un curs no hi puguen assistir, hauran de comunicar l'extrem esmentat a la seua corresponent Agrupació, que designarà la suplència o la vacant si no n'hi ha, i en tot cas, haurà de posar-ho de l'IVASP amb set dies d'antelació, com a mínim, a la data del començament del curs.
Huitè. Desenrotllament dels cursos
1. El professor controlarà l'assistència dels alumnes, mitjançant la firma dels participants tant a l'inici com a la finalització de la jornada lectiva.
2. En finalitzar cada curs es realitzarà, obligatòriament, una prova d'avaluació dels coneixements adquirits en aquest.
3. Per a poder concórrer a les proves d'avaluació serà necessari que no s'hagen produït faltes d'assistència, amb independència de la seua causa, superiors al 10% de la durada del curs.
Novè. Diplomes i certificats
1. Finalitzat el curs, els alumnes que hagen superat les proves avaluatòries rebran el Diploma o Acreditació de voluntari de Protecció Civil o de bomber voluntari si és el cas.
2. Els diplomes i certificacions tindran l'eficàcia atribuïda en la normativa vigent i seran tinguts en compte a l'efecte de valoració i barem com a mèrit en la forma determinada reglamentàriament.
València, 1 de març de 2010.- La directora general de Seguretat i Protecció Ciutadana: Sonia Vega Cueje.
ANNEX I
Pla Anual de formació bàsica de l'IVASP per a voluntaris de les Agrupacions Locals i Associacions de Voluntaris de Protecció Civil i per a bombers voluntaris de la Comunitat Valenciana
CURS BÀSIC DIRIGIT A BOMBERS VOLUNTARIS
Criteri de selecció d'alumnes: Proposta realitzada pels Consorcis de Bombers de la Comunitat Valenciana
1. Curs de formació bàsica per a bombers voluntaris (BBV)
OBJECTIU: Capacitar els alumnes per a realitzar actuacions pròpies del seu col·lectiu en compliment del Decret 6/2009, del Consell, de 9 de gener, pel qual estableix les condicions i requisits per a l'acreditació dels bombers voluntaris i bombers d'empresa.
EDICIÓ: 01
DURADA: 103 hores
LLOC DE REALITZACIÓ: Província de Castelló (a determinar pel Consorci Provincial de Bombers de Castelló)
NOMBRE DE PLACES: 30
DATES DE REALITZACIÓ: de l'1 al 30 setembre de 2010
HORARI: de dilluns a divendres de 19:00 a 21:30 hores i dissabtes de 9:00 a 21:00 hores.
EDICIÓ: 02
DURADA: 100 hores
LLOC DE REALITZACIÓ: Província de València (a determinar pel Consorci Provincial de Bombers de València)
NOMBRE DE PLACES: 30
DATES DE REALITZACIÓ: a determinar pel Consorci Provincial de Bombers de València.
HORARI: a determinar pel Consorci Provincial de Bombers de València.
EDICIÓ: 03
DURADA: 100 hores
LLOC DE REALITZACIÓ: Província de València (a determinar pel Consorci Provincial de Bombers de València)
NOMBRE DE PLACES: 30
DATES DE REALITZACIÓ: a determinar pel Consorci Provincial de Bombers de València.
HORARI: a determinar pel Consorci Provincial de Bombers de València.
CURS BÀSIC DIRIGIT A LES AGRUPACIONS LOCALS I ASSOCIACIONS DE VOLUNTARIS DE PROTECCIÓ CIVIL
Criteris de selecció d'alumnes: Es tindran en compte, entre altres, la distribució territorial, no haver assistit a cursos monogràfics específics de l'IVASP l'any anterior, així com criteris d'antiguitat i de categoria professional.
2. Curs de formació bàsica per a voluntaris de Protecció Civil (FBV)
OBJECTIU: Formació bàsica per als voluntaris de nova incorporació a les Agrupacions Locals i Associacions de voluntaris de Protecció Civil.
EDICIÓ: FBV 01 Alacant
DURADA: 40 hores
LLOC DE REALITZACIÓ: Parc de Bombers Sant Vicent del Raspeig
NOMBRE DE PLACES: 30
DATES DE REALITZACIÓ: dies 17, 18, 24 i 25 d'abril i 2 de maig de 2010
HORARI: de 9:00 a 19:00 hores
EDICIÓ: FBV 02 Alacant
DURADA: 40 hores
LLOC DE REALITZACIÓ: Parc de Bombers Sant Vicent del Raspeig
NOMBRE DE PLACES: 30
DATES DE REALITZACIÓ: dies 8, 9, 15, 16 i 22 de maig de 2010
HORARI: de 9:00 a 19:00 hores
EDICIÓ: FBV 03 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 8, 9, 15, 16 i 22 de maig de 2010
HORARI: de 9:00 a 19:00 hores
EDICIÓ: FBV 04 Vila-real
DURADA: 40 hores
LLOC DE REALITZACIÓ: Aula de Formació El Termet, camí de l'Ermita, s/n
NOMBRE DE PLACES: 30
DATES DE REALITZACIÓ: dies 5, 6, 12, 13 i 19 de juny de 2010
HORARI: de 9:00 a 19:00 hores
EDICIÓ: FBV 05 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 5, 6, 12, 13 i 19 de juny de 2010
HORARI: de 9:00 a 19:00 hores
EDICIÓ: FBV 06 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 12, 18, 19, 25 i 26 de setembre 2010
HORARI: de 9:00 a 19:00 hores
EDICIÓ: FBV 07 Alacant
DURADA: 40 hores
LLOC DE REALITZACIÓ: Parc de Bombers Sant Vicent del Raspeig
NOMBRE DE PLACES: 30
DATES DE REALITZACIÓ: dies 16, 17, 23, 24 i 30 d'octubre de 2010
HORARI: de 9:00 a 19:00 hores
EDICIÓ: FBV 08 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 16, 17, 23, 24 i 30 d'octubre de 2010
HORARI: de 9:00 a 19:00 hores
EDICIÓ: FBV 09 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 13, 14, 20, 21 i 27 de novembre de 2010
HORARI: de 9:00 a 19:00 hores
EDICIÓ: FBV 10 Alacant
DURADA: 40 hores
LLOC DE REALITZACIÓ: Parc de Bombers Sant Vicent del Raspeig
NOMBRE DE PLACES: 30
DATES DE REALITZACIÓ: dies 13, 14, 20, 21 i 27 de novembre de 2010
HORARI: de 9:00 a 19:00 hores
EDICIÓ: FBV 11 Alacant
DURADA: 40 hores
LLOC DE REALITZACIÓ: Parc de Bombers Sant Vicent del Raspeig
NOMBRE DE PLACES: 30
DATES DE REALITZACIÓ: dies 28 de novembre, 4, 5, 11 i 12 de desembre de 2010
HORARI: de 9:00 a 19:00 hores
EDICIÓ: FBV 12 València
DURADA: 40 hores
LLOC DE REALITZACIÓ: IVASP
NOMBRE DE PLACES: 30
DATES DE REALITZACIÓ: dies 28 de novembre, 4, 5, 11 i 12 de desembre de 2010
HORARI: de 9:00 a 19:00 hores